
                 Αθήνα  25  Νοεμβρίου  2011
Προς 
τις Εταιρείες Ορκωτών Ελεγκτών
[με την παράκληση να ενημερώσετε τα μέλη σας]
Θέμα: 
Δημοσίευση αγγελίας για πρόσληψη στελεχών Ποιοτικού Ελέγχου του Σ.Ο.Ε.Λ. 


Σας γνωστοποιούμε ότι το Εποπτικό Συμβούλιο κατά την υπ’ αριθμ. ΣΤ΄68/3/23.11.2011 συνεδρίασή του αποφάσισε ομόφωνα όπως δημοσιεύσει σε δύο οικονομικές εφημερίδες, στο site Carriera και στο site του Σ.Ο.Ε.Λ. την κατωτέρω προκήρυξη αρχικά για τέσσερα (4) άτομα τα οποία θα στελεχώσουν το τμήμα του Ποιοτικού Ελέγχου για την διεξαγωγή ελέγχων επί του έργου των μελών του, ελεγκτικών εταιρειών και Ο.Ε.Λ. με στόχο τη διασφάλιση της τήρησης των ελεγκτικών προτύπων και των κανόνων δεοντολογίας που διέπουν τον ελεγκτικό θεσμό.  


Η αγγελία που θα δημοσιευθεί έχει ως εξής : 

« Στελέχη Ποιοτικού Ελέγχου Σ.Ο.Ε.Λ. 
Το Σώμα Ορκωτών Ελεγκτών Λογιστών Σ.Ο.Ε.Λ. πρόκειται να στελεχώσει το τμήμα Ποιοτικού Ελέγχου για την διεξαγωγή ελέγχων επί του έργου των μελών του, ελεγκτικών εταιρειών και Ορκωτών Ελεγκτών Λογιστών, με στόχο την διασφάλιση της τήρησης των ελεγκτικών προτύπων και των κανόνων δεοντολογίας που διέπουν τον ελεγκτικό θεσμό. 

Ο ρόλος του στελέχους Ποιοτικού Ελέγχου:
· Συμμετέχει στο σχεδιασμό, οργάνωση και διενέργεια ποιοτικών ελέγχων στις ελεγκτικές εταιρείες 

· Αναφέρεται στο Εποπτικό Συμβούλιο του ΣΟΕΛ ως μέλος της ομάδας ποιοτικού ελέγχου. 

· Επικοινωνεί με ελεγκτικές εταιρείες με σκοπό την προετοιμασία των ελέγχων ποιότητας. 

· Παρουσιάζει τα ευρήματα του ελέγχου στο εποπτικό συμβούλιο του ΣΟΕΛ.

· Καθοδηγεί, οργανώνει και ελέγχει την εργασία των ελεγκτών ποιοτικού ελέγχου με μικρότερη εμπειρία.

· Εκπαιδεύει τους ελεγκτές με μικρότερη εμπειρία σε τεχνικές ελέγχου καθώς και στην διαχείριση δύσκολων καταστάσεων.

· Ενημερώνεται διαρκώς σχετικά με τα Διεθνή Ελεγκτικά και Λογιστικά πρότυπα. 

Οι ιδανικοί υποψήφιοι θα πρέπει να: 

· Είναι Ορκωτοί Ελεγκτές Λογιστές ή κοντά στην απόκτηση του τίτλου.

· Έχουν το λιγότερο 5 έτη εμπειρίας στο τμήμα ελέγχου ελεγκτικής εταιρείας. 

· Έχουν εκπληρώσει τις επαγγελματικές εξετάσεις ενός από τους παρακάτω επαγγελματικούς φορείς  Ι.Ε.Σ.Ο.Ε.Λ., ACCA, ACA, CA, CPA.

· Έχουν άριστη γνώση των Διεθνών Προτύπων Ελέγχου (IAS) και των Διεθνών Λογιστικών Προτύπων (IFRS).

· Διαθέτουν εμπειρία από την διενέργεια ποιοτικών ελέγχων (quality review process).

· Αποδεικνύουν την άριστη γνώση της αγγλικής γλώσσας .

· Έχουν πολύ καλή γνώση MsOffice (word, excel, PowerPoint). Η πιστοποίηση της γνώσης των προγραμμάτων θα εκτιμηθεί ιδιαίτερα.
· Έχουν ικανότητες δημιουργίας γραπτών αναφορών (report writing skills) και επικοινωνίας, τόσο στο γραπτό όσο και στον προφορικό λόγο.

· Έχουν σχετική εμπειρία στην διοίκηση ομάδας / ατόμων.

Προσφέρονται

Το Σ.Ο.Ε.Λ. προσφέρει  περιβάλλον εργασίας το οποίο προάγει την συνεχή γνώση, εκπαίδευση και κατάρτιση  και διασφαλίζει σταθερή επαγγελματική εξέλιξη. Εκτός από ικανοποιητικό πακέτο αποδοχών προσφέρονται σημαντικές πρόσθετες παροχές.

Τα βιογραφικά, που θα θεωρηθούν απολύτως εμπιστευτικά, θα πρέπει να σταλούν προς τον Πρόεδρο του Σ.Ο.Ε.Λ. αναφέροντας τον κωδικό αγγελίας Στελέχη Ποιοτικού Ελέγχου στο e-mail: marianna.grimaneli@soel.gr, ή στην διεύθυνση Καποδιστρίου 28 – 10682 Αθήνα,  μέχρι 31 Δεκεμβρίου 2011. »
Ο ΠΡΟΕΔΡΟΣ

ΤΟΥ ΣΩΜΑΤΟΣ ΟΡΚΩΤΩΝ ΕΛΕΓΚΤΩΝ ΛΟΓΙΣΤΩΝ

                                               ΧΑΡΙΛΑΟΣ Π. ΑΛΑΜΑΝΟΣ

Ορκωτός Ελεγκτής Λογιστής

